# แบดบลัด (เพลงเทย์เลอร์ สวิฟต์)
"แบดบลัด"  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่ 5 ของเธอ 1989 (2014) เธอประพันธ์เพลงนี้ร่วมกับผู้ผลิตชาวสวีเดน แมกซ์ มาร์ติน และเชลล์แบ็ก เป็นเพลงป็อปที่ใช้คีย์บอร์ดและจังหวะกลองที่ได้รับแรงบันดาลใจจากฮิปฮอป และบทประพันธ์เพลงเกี่ยวกับการทรยศของเพื่อนสนิท เพลงฉบับรีมิกซ์มีแร็ปเปอร์ชาวอเมริกัน เคนดริก ลามาร์ เป็นศิลปินรับเชิญ โดยมีลามาร์เป็นผู้ประพันธ์บทเพลงเพิ่มเติม และอิลยา นักดนตรีชาวสวีเดนเป็นผู้ผลิต วางจำหน่ายทางวิทยุเป็นซิงเกิลที่ 4 ของ 1989 เมื่อวันที่ 17 พฤษภาคม ค.ศ. 2015 โดยค่ายเพลงบิกมะชีนเรเคิดส์ และรีพับลิกเรเคิดส์

นักวิจารณ์เพลงต่างวิจารณ์เพลง "แบดบลัด" ว่ามีทั้งดีและไม่ดี บางคนวิจารณ์ว่าเพลงนี้ฟังติดหูและชวนติดตาม แต่บางคนวิจารณ์ว่าการผลิตเพลงนั้นจืดชืดและบทประพันธ์เพลงซ้ำซาก ในเวอร์ชันรีมิกซ์ได้รับคำวิจารณ์ในเชิงบวกมากกว่าสำหรับท่อนร้องของลามาร์ ซึ่งติดอันดับเพลงที่ดีที่สุดของปี 2015 ในรายชื่อของเอ็นเอ็มอี และป็อปแมตเตอร์ส และได้รับการเสนอชื่อเข้าชิงรางวัลแกรมมีในสาขาขับร้องเพลงป็อปคู่/กลุ่มยอดเยี่ยม นักวิจารณ์หลายคนมองว่าเพลง "แบดบลัด" เป็นหนึ่งในเพลงที่แย่ที่สุดของสวิฟต์ ซิงเกิลนี้ขึ้นถึงอันดับหนึ่งและได้รับการรับรองระดับมัลติแพลตตินัมในออสเตรเลีย แคนาดา และสหรัฐ

มิวสิกวิดีโอ "แบดบลัด" กำกับโดยโจเซฟ คาน และอำนวยการสร้างโดยสวิฟต์ โดยมีนักแสดงประกอบด้วยนักร้อง นักแสดง และนางแบบหญิง มิวสิกวิดีโอนี้มีความคล้ายคลึงกับภาพยนตร์แนวไซไฟและแอ็กชัน โดยได้รับรางวัลแกรมมี สาขามิวสิกวิดีโอยอดเยี่ยม และรางวัลเอ็มทีวีวิดีโอมิวสิกวิดีโอ สาขามิวสิกวิดีโอแห่งปี และผลงานร่วมมือยอดเยี่ยม สวิฟต์แสดงเพลง "แบดบลัด" ในทัวร์คอนเสิร์ต เดอะ 1989 เวิลด์ทัวร์ (2015) เรพิวเทชันสเตเดียมทัวร์ (2018) และดิเอราส์ทัวร์ (2023–2024) หลังจากเกิดข้อพิพาทในปี 2019 เกี่ยวกับความเป็นเจ้าของผลงานเพลงเก่าของสวิฟต์ เธอจึงบันทึกเสียงอัลบั้มทั้งเวอร์ชันและรีมิกซ์ของลามาร์ใหม่สำหรับอัลบั้ม 1989 (เทย์เลอร์เวอร์ชัน) ที่บันทึกเสียงใหม่ในปี 2023 โดยทั้งสองเวอร์ชันบันทึกเสียงใหม่โดยใช้ชื่อต่อท้ายว่า "เทย์เลอร์เวอร์ชัน"

 การแต่งเพลงและการทำดนตรี 

สวิฟต์ เขียนเพลง "แบดบลัด" พูดถึงนักร้องหญิงคนหนึ่งซึ่งเธอไม่ได้เปิดเผย สวิฟต์กล่าวว่านักร้องคนนี้พยายามทำลายทัวร์คอนเสิร์จครั้งหนึ่งของเธอโดยจ้างคนที่ทำงานให้เธอ สิ่งพิมพ์ต่าง ๆ เช่น บิลบอร์ด โรลลิงสโตน ไทม์ และเดอะวอชิงตันโพสต์ คาดเดาว่า เคที เพร์รี คือประเด็นของเพลง แดเนียล แดดดาริโอ จากไทม์ และเอมิลี ยาร์ จากเดอะวอชิงตันโพสต์ เปรียบเทียบเนื้อเพลงที่ว่า "If you live like that, you live with ghosts" และเพลง "โกสส์" ของเพร์รี จากอัลบั้มปริซึม เพลงฉบับในอัลบั้มมีท่อนที่ขับร้องโดยสวิฟต์เท่านั้น ขณะที่ฉบับซิงเกิลได้ทำดนตรีใหม่ และมีนักร้องรับเชิญคือแร็ปเปอร์ เคนดริก ลามาร์ ร้องในท่อนเวิร์ส

เจม อะวอด จากบิลบอร์ด รู้สึกว่าเพลง "ทำให้นึกถึงเพลง "ฮอลลาแบ็กเกิลส์" ของเกว็น สเตฟานี" คิตตี เอมไพร์ จากเดอะการ์เดียน เขียนว่าเพลง "คล้ายชาร์ลี เอ็กซ์ซีเอ็กซ์ ที่มีจังหวะตายตัว"

 การตอบรับ 
"แบดบลัด" ได้รับการตอบรับคละกันจากนักวิจารณ์ มีการตำหนิเนื้อเพลง โดยกล่าวว่าเนื้อเพลงเต็มไปด้วยสำนวนซ้ำซาก "ผสมผสานโทนเสียงอึกทึกที่ไม่เป็นตัวเอง มีจังหวะอ่อน ๆ และสำนวนซ้ำซากที่นุ่มนวลที่สุด ท่อนต่าง ๆ เหล่านี้ดำเนินไปจนเนื้อเพลงบรรทัดสุดท้าย ให้คะแนน C-" จิม ฟาร์เบอร์ จากเดอะนิวยอร์กเดลีนิวส์ วิจารณ์ท่อนคอรัสบรรยายเนื้อเพลงว่าเป็น "การร้องเพลงขายของตามสังเวียนซ้ำไปซ้ำมา" (repetitive, arena-mongering chant) นักวิจารณ์หลายคนตำหนิเพลงเรื่องการผลิตเพลงที่ไม่ดีนัก อย่างไรก็ตาม หนังสือ เอนเทอร์เทนเมนต์วีกลี จัดอันดับให้เป็นหนึ่งในเพลงที่ดีที่สุดในอัลบั้ม

อย่างไรก็ตาม เพลงฉบับรีมิกซ์ที่เคนดริก ลามาร์ มาร้องรับเชิญ ได้รับคำวิจารณ์ที่ดี โดยนักวิจารณ์ยกย่องท่อนที่ลามาร์ร้องรับเชิญ และดนตรีที่ทำใหม่ จอร์จ ซีบรุก จากดิเอดจ์ ให้คะแนน 4.5 ดาวเต็ม 5 และเรียกว่า "รุ่งโรจน์" และ "ทำให้ตื่นเต้น"  เขายกย่องเพลงเกี่ยวกับ "ท่อนที่ดุเดือดแต่เรียบง่ายของลามาร์" (Lamar’s simple, brutally effective verses) และยอมรับการร่วมมือกันในเพลงว่า "ไม่ใช่เพียงอีกหนึ่งการร่วมมือที่เสี่ยงที่ไร้ความหมาย แต่เป็นนักร้องคู่ใหม่ที่มีพลัง" (not just one more meaningless stunt collaboration, but a powerful new duo)

 ชาร์ต 

 ชาร์ตรายสัปดาห์ 

+ ชาร์ตรายสัปดาห์ปี 2015–2016 ของเพลง "แบดบลัด" ชาร์ต (2015–2016) ตำแหน่งสูงสุดBrazil (Billboard Brasil Hot 100) 81Greece Digital Song Sales (Billboard) 2Italy (FIMI) 93 Japan Adult Contemporary (Billboard) 69 Lebanon (Lebanese Top 20) 4 Mexico Airplay (Billboard) 16Venezuela (Record Report) 4

+ ชาร์ตรายสัปดาห์ปี 2023 ของเพลง "แบดบลัด" ชาร์ต (2023) ตำแหน่งสูงสุด Singapore (RIAS) 13

 ชาร์ตสิ้นปี 
+ ชาร์ตสิ้นปี 2015 ของเพลง "แบดบลัด" ชาร์ต (2015) ตำแหน่ง Australia (ARIA) 18 Canada (Canadian Hot 100) 11 Hungary (Single Top 40) 91 UK Singles (Official Charts Company) 88 US Billboard Hot 100 15 US Adult Contemporary (Billboard) 20 US Adult Pop Songs (Billboard) 11 US Dance/Mix Show Songs (Billboard) 28 US Pop Songs (Billboard) 4 US Rhythmic (Billboard) 33
+ ชาร์ตสิ้นปี 2016 ของเพลง "แบดบลัด" ชาร์ต (2016) ตำแหน่ง Brazil (Brasil Hot 100) 60

 การรับรอง 

 ประวัติการจำหน่าย 
+ วันที่วางจำหน่ายและรูปแบบของเพลง "แบดบลัด" ภูมิภาค วันที่ รูปแบบ เวอร์ชัน ค่าย อ้างอิง ทั่วโลก 17 พฤษภาคม 2015  รีมิกซ์ ร้องรับเชิญโดย เคนดริก ลามาร์ บิกมะชีน  สหรัฐ 19 พฤษภาคม 2015 วิทยุฮิตร่วมสมัย    9 มิถุนายน 2015 วิทยุริทมิกร่วมสมัย รีพับลิก  อิตาลี 12 มิถุนายน 2015 การออกอากาศทางวิทยุ ยูนิเวอร์แซล  ต้นฉบับ 

 หมายเหตุ